Titħabbar il-mewt tal-leġġendarju Gerd Muller Ritratt: Colorsport/ Mike Wall Il-football mondjali partikolarment dak Ġermaniż, jinsab f'luttu hekk kif tħabbret il-mewt tal-leġġendarju, Gerd Muller, fl-etá ta' 75 sena. Huwa kienu magħruf bħala 'Der Bomber' matul il-karriera tiegħu, kien meqjus bħala wieħed mill-akbar attakkanti li qatt rat il-logħba u għen lil pajjiżu jirbaħ it-Tazza tad-Dinja 1974 u t-titlu Ewropew fl-1972. Muller kien ukoll igawdi r-rekord ta' goals ta' kull żmien għal Bayern b'total ta' 552 minn 607 partita filwaqt li t-total tal-karriera kien dak ta' 711 goals f'780 logħba. Huwa ġie djanjostikat bil-marda Alzheimer, fl-2015, meta kien coach tat-tieni team ta' Bayern filwaqt li kellu l-problema tal-alkoħol wara li temm il-karriera tiegħu, fl-1982. Stqarrija tal-club ta' Bayern kienet tgħid li: "Illum id-dinja ta' FC Bayern tinsab wieqfa. Ir-rekord ta' champions Ġermaniżi ta' kull żmien u l-bażi tal-partitarji kollha jibku t-telfa ta' Gerd Müller, li miet kmieni l-Ħadd filgħodu fl-età ta' 75 sena."